Inderagiris
Inderagiris (indonez. Sungai Inderagiri) arba Kuantanas (Kuantan), Ombilinas (Ombilin) – upė Indonezijoje, centrinėje Sumatros salos dalyje. Prasideda per salą besidriekiančiame Barisano kalnagūbryje, Sinkarako ežere. Didžiąją tekmės dalį teka pelkėtomis rytinės Sumatros lygumomis. Įteka į Pietų Kinijos jūrą. Vandeninga ištisus metus. Inderagirio upė laivuojama 150 km nuo žiočių ruože.